**Felles styre og brukerutvalg for glassblåserverkstedet og finmekanisk verksted ved fakultet for naturvitenskap, NTNU.**

**Mandat for styret for verkstedene**

**Formål**

Verkstedene bistår fakultetets studenter og ansatte med utvikling, bygging og vedlikehold av utstyr og apparaturdeler til bruk i undervisnings- og forskningslaboratorier.

Det felles styret for verkstedene ved NV-fakultetet har et overordnet ansvar for å ivareta en bærekraftig utvikling av verkstedene, som til enhver tid er i tråd med og forankret i prioriteringer i linjeorganisasjonen og som bidrar til å fremme NTNUs forskning- og utdanningsvirksomhet og profil.

**Organisatorisk tilknytning**

Verkstedene er hører organisatorisk til fakultet for naturvitenskap. Lederen for styret skal påse at strategi og handlingsplaner for utvikling og bruk av den tekniske infrastrukturen utarbeides i tråd med fakultetets strategi og at nødvendig rapportering overfor dekan ivaretas.

**Mandat**

Styret skal:

* Vedta:
  + strategi og handlingsplaner for virksomheten, i tett samråd med øvrige strategiprosesser og prioriteringer
  + budsjett og regnskap på basis av de midler som disponeres av verkstedene
  + en driftsmodell som fremmer en bærekraftig bruk og utvikling av verkstedene
  + eventuelle endringer i budsjettdisponeringer, driftsmodell og strategiske prioriteringer
  + prinsipper for prioritering av oppdrag
* Påse:
  + at verkstedene drives i samsvar med gjeldende forskrifter, og i tråd med prioriteringer i linjeorganisasjonen
* Godkjenne:
  + investeringsplaner og sikre at disse kobles på utstyrsprosesser i linjeorganisasjonen
  + årlig rapport om virksomhet og økonomi
* Være rådgivende overfor dekan i saker som krever beslutning på dekannivå
* Sørge for dialog med Brukerutvalget (rådgivende gruppe)
* Markedsføre verkstedene

**Oppnevning og sammensetting**

Styret for verkstedene ved NV oppnevnes av dekan, og skal bestå av representanter på instituttledernivå for de største brukermiljøene. Styrets leder utpekes av dekan. Leder for Brukerutvalget for verkstedene møter som observatører. Styret rapporterer årlig til dekan ved NV. Leder for ett av verkstedene ved NV fungerer som sekretær for styret.

**Mandat for Brukerutvalg for verkstedene**

**Formål**

Brukerutvalget for verkstedene skal fungere som et strategiske organ med primær oppgave å gi råd til styret om hvordan laboratorieinfrastrukturen skal anvendes og videreutvikles.

**Mandat for brukerutvalget**

* Brukerutvalget fremmer forslag til utviklingsbehov til styret.
* Ivaretar god faglig kontakt med brukermiljø og samarbeidspartnere.

**Oppnevning og sammensetting**

Rollen som brukerutvalg legges til det eksisterende «Teknisk ledermøte». Per i dag består dette forumet av tekniske ledere for de 7 NV-instituttene i Trondheim, laboratorieleder for NanoLab, lederne for de to verkstedene ved NV, samt to representanter fra NTNU IT.